Det er i et boligkvarter i Hobro, at et forældrepar ifølge anklageskriftet skulle have mishandlet deres fire børn, der alle er under 13 år. De tiltalte forældre har ifølge anklageskriftet slået børnene på armene, hænder og ben med et bælte, og slået dem over fingrene med hånden, samt slået dem på kroppen med en sko. Overgrebene fandt sted fra 2008 til den 16. december 2010, hvor forældrene blev anholdt.  Forældrene blev anholdt efter et tip fra Mariagerfjord Kommune. Retssagen skulle have været for tilbage i februar måned, men den blev udsat, da forsvareren  krævede børnene afhørt igen. Onsdag blev forældrene afhørt, og torsdag fortsætter sagen med vidneafhøring.

Referat:
Onsdag staratede retssagen mod et forældrepar fra Hobro, der er tiltalt for mishandling af og grov vold mod deres fire børn.